*Za ostale upotrebe, v. Мајдан (razvrstavanje).*

  
Координате: 44° 06′ 00" СГШ, 20° 30′ 00" ИГД

**Мајдан** је насеље у Србији у општини Горњи Милановац у Моравичком округу. Према попису из 2002. било је 513 становника (према попису из 1991. било је 597 становника).

Општи подаци
------------

Село се простире са обе стране магистралног пута М-21 (Ибарска магистрала). На северу захвата обронке Рудника. У селу ради четворогодишња основна школа. Село има и православну цркву посвећену Светој Тројици, која је саграђена 1891. од камена надгробних споменика, на месту где је до тада била дрвена црква.

Сеоске литије су на прве Тројице.

У атару Мајдана се на магистрали често догађају саобраћајне несреће са фаталним исходом, највероватније због чињенице да је пут са благим кривинама, али непрегледан, што зна да завара возаче.

У селу постоји фудбалски клуб ФК Мајдан, који игра у општинској лиги.

Историја
--------

Мајдан је насеље које потиче најкасније из турског доба (према имену), али је могуће да се на овом месту, које је врло погодно за живот и блиско данашњем Руднику, и раније налазило још и веће насеље, односно да је Мајдан заправо место где се налазио средњевековни Рудник. Мајдан је све до 1815. био део Рудника, а о његовој историји сведоче и бројни проналасци старог новца и накита.

Опште је предање да је у засеоку Красојевићи живео Павле Орловић, средњовековни велможа и јунак. До скора (писано 1955) је постојала кула која је сматрана његовом, а данас од ње постоје само темељи. Старији људи су памтили да је имала два спрата.

Прича се да је у Мајдану била варош Сребреница из које је у Косовски бој пошло 200 сабаља. То је врло могуће, с обзиром да у непосредној близини села извире истоимена река, али је такође могуће и то да се под појмом „Мајдана" (тј. Рудника) у средњем веку подразумевала и већа област, која је допирала све до Љубичевца на истоку, у коме се налазе остаци средњевековног града Рудничке Сребрнице. Постоји и тврдња да је ових 200 ратника кренуло управо под командом Павла Орловића.

По предању је у Мајдану сахрањен деспот Ђурађ Бранковић, заједно са својом женом, Проклетом Јерином, а били су сахрањени на месту Јелен-камен (или Јелин-камен), поред Рудничке реке. Ово место до данас није пронађено, а према описима положаја Јелен-камена, то место се сада налази испод бране флотационог језера које се налази у саставу рудника олова и цинка.

У Мајдану је заробљен један од првих немачких тенкова које су устаници заробили у 2. светском рату.

Археолошка налазишта
--------------------

С обзиром на своју бурну и богату историју, Мајдан обилује остацима из давних времена. Поред поменуте куле Орловића Павла, у Мајдану постоје и остаци неколико црквица, старих гробаља (народ их зове грчка и маџарска гробља), као и утврђења. Најбоље је очувано утврђење на Градини, за које се не зна тачна намена и период у коме је коришћено, али се претпоставља да је било активно најкасније у доба српске деспотовине.

У селу постоје остаци (само темељи) неколико средњовековних цркава. Средином 20. века су у Мајдану пронађена два прстена, један са грбом Бранковића, а други са грбом Николе Косијера. У долини Јазинског потока, испод утврђења на Градини, налазе се остаци неколико цркава.

У засеоку Красојевци, јужно испод Цвијићевог врха, налазили су се темељи црквице који су недавно уништени због градње сеоског пута.

Слике
-----

* Стара кућа 44°06′42″N, 20°28′04″EСтара кућа 44°06′42″N, 20°28′04″E
* Чардак из 1771. у Мајдану 44°6′32.10″N, 20°28′5.10″EЧардак из 1771. у Мајдану 44°6′32.10″N, 20°28′5.10″E
* Спомен плоча на чардакуСпомен плоча на чардаку
* Двориште 44°5′46.82″N, 20°29′34.97″EДвориште 44°5′46.82″N, 20°29′34.97″E
* Мајданска црква 44°5′43.52″N, 20°29′33.38″EМајданска црква 44°5′43.52″N, 20°29′33.38″E

Демографија
-----------

У насељу Мајдан живи 436 пунолетних становника, а просечна старост становништва износи 45,1 година (43,9 код мушкараца и 46,2 код жена). У насељу има 167 домаћинстава, а просечан број чланова по домаћинству је 3,07.

Ово насеље је великим делом насељено Србима (према попису из 2002. године), а у последња три пописа, примећен је пад у броју становника.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

*График промене броја становника током 20. века*

|  |
| --- |
|  |

 | 

| Демографија |
| --- |
| Година | Становника |
|  |  |  |
|  |  |  |
|  |  |  |
|  |  |  |
| **1948.** | 1083 |  |
| **1953.** | 1118 |  |
| **1961.** | 1123 |  |
| **1971.** | 886 |  |
| **1981.** | 784 |  |
| **1991.** | 597 | 595 |
| **2002.** | 516 | 513 |
|  |  |  |

 |

| Етнички састав према попису из 2002. |
| --- |
|
| Срби |    | 505 | 98,44% |
| Црногорци |    | 2 | 0,38% |
| непознато |    | 3 | 0,58% |

**Становништво према полу и старости** 

|  |
| --- |
|  | м |  |  | ж |
| ? | 5 |    |    | 2 |
| 80+ | 4 |    |    | 10 |
| 75-79 | 9 |    |    | 15 |
| 70-74 | 21 |    |    | 22 |
| 65-69 | 19 |    |    | 22 |
| 60-64 | 20 |    |    | 17 |
| 55-59 | 10 |    |    | 9 |
| 50-54 | 28 |    |    | 25 |
| 45-49 | 16 |    |    | 25 |
| 40-44 | 19 |    |    | 12 |
| 35-39 | 11 |    |    | 13 |
| 30-34 | 16 |    |    | 10 |
| 25-29 | 24 |    |    | 16 |
| 20-24 | 12 |    |    | 16 |
| 15-19 | 14 |    |    | 9 |
| 10-14 | 15 |    |    | 14 |
| 5-9 | 7 |    |    | 12 |
| 0-4 | 7 |    |    | 7 |
| просек | 43.9 |  |  | 46.2 |

**Домаћинства**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

**Број домаћинстава по пописима од 1948-2002.**| **Година пописа** | 1948. | 1953. | 1961. | 1971. | 1981. | 1991. | 2002. |
| **Број домаћинстава** | 190 | 223 | 251 | 216 | 227 | 187 | 167 |

 | 

**Домаћинства по броју чланова по попису од 2002.**| **Број чланова** | 1 | 2 | 3 | 4 | 5 | 6 | 7 | 8 | 9 | 10 и више | Просечан број чланова |
| **Број домаћинстава** | 29 | 48 | 32 | 19 | 23 | 11 | 5 | - | - | - | 3.07 |

 |

**Становништво старо 15 и више година према брачном стању и полу**

| **Пол** | **Укупно** | Неожењен/Неудата | Ожењен/Удата | Удовац/Удовица | Разведен/Разведена | Непознато |
| --- | --- | --- | --- | --- | --- | --- |
| Мушки | 228 | 73 | 134 | 13 | 8 | - |
| Женски | 223 | 36 | 134 | 48 | 5 | - |

**Становништво према делатности коју обавља**

| Пол | Укупно | Пољопривреда, лов и шумарство | Рибарство | Вађење руде и камена | Прерађивачка индустрија | Производња и снабдевање... | Грађевинарство | Трговина | Хотели и ресторани | Саобраћај, складиштење и везе |
| --- | --- | --- | --- | --- | --- | --- | --- | --- | --- | --- |
| Мушки | 119 | 11 | - | 35 | 28 | 1 | 3 | 7 | 2 | 16 |
| Женски | 80 | 16 | - | 3 | 31 | 1 | - | 8 | 6 | 1 |
| Оба | 199 | 27 | - | 38 | 59 | 2 | 3 | 15 | 8 | 17 |
| Пол | Финансијско посредовање | Некретнине | Државна управа и одбрана | Образовање | Здравствени и социјални рад | Остале услужне активности | Приватна домаћинства | Екстериторијалне организације и тела | Непознато |
| Мушки | - | 6 | 1 | 4 | 1 | 1 | - | - | 3 |
| Женски | - | 2 | 1 | 4 | 6 | - | - | - | 1 |
| Оба | - | 8 | 2 | 8 | 7 | 1 | - | - | 4 |

Референце
---------

1. 1 2 3 4 5 6 7 8  Миленко С. Филиповић: *Насеља и порекло становништва Таковског среза*, САНУ, Графика ТМ, Горњи Милановац, репринт 1997.
2. ↑  Знакови смрти на Ибарској
3. ↑  Повређен Веља Илић
4. ↑  Владимир Цвијан доживео удес код Мајдана
5. ↑  ФК Мајдан резултати
6. ↑  „Мајдански портал". Arhivirano iz originala na datum 2013-03-01. Pristupljeno 2014-08-24.
7. ↑  „ИСТОРИЈСКИ ЧАСОПИС, књ. LVIII (2009) стр. 43-62; Владета ПЕТРОВИЋ, Дејан БУЛИЋ: Историјски институт, Београд, *ПРОБЛЕМ УБИКАЦИЈЕ СРЕДЊОВЕКОВНОГ РУДНИКА*". Arhivirano iz originala na datum 2014-02-27. Pristupljeno 2014-08-24.
8. 1 2 3 4 5  Александар Дамјановић, *Упознај Рудник и Таковски крај*, ISBN 86-84093-06-2
9. ↑  „„Неактивни" Дражини четници". Arhivirano iz originala na datum 2014-12-08. Pristupljeno 2014-08-24.
10. ↑  Деспотово злато
11. ↑  Књига 2, *Становништво, пол и старост, подаци по насељима*, Републички завод за статистику, Београд, фебруар 2003, ISBN 86-84433-01-7
12. ↑  Књига 1, *Становништво, национална или етничка припадност, подаци по насељима*, Републички завод за статистику, Београд, фебруар 2003, ISBN 86-84433-00-9
13. ↑  Књига 9, *Становништво, упоредни преглед броја становника 1948, 1953, 1961, 1971, 1981, 1991, 2002, подаци по насељима*, Републички завод за статистику, Београд, мај 2004, ISBN 86-84433-14-9

Спољашње везе
-------------


|  |  |
| --- | --- |
|  | ***Портал Србија***  |

* Мапе, аеродроми и временска ситуација локација (Fallingrain)
* Сателитска мапа (Wikimapia)
* Гугл сателитска мапа (Maplandia)
* План насеља на мапи (Mapquest)

| * p
* r
* u
Општина Горњи Милановац |
| --- |
| Бело Поље • Бершићи • Богданица • Бољковци • Брајићи • Брђани • Брезна • Брезовица • Брусница • Варнице • Велереч • Враћевшница • Врнчани • Гојна Гора • Горња Врбава • Горња Црнућа • Горњи Бањани • Горњи Бранетићи • **Горњи Милановац** • Грабовица • Давидовица • Доња Врбава • Доња Црнућа • Доњи Бранетићи • Драгољ • Дренова • Дружетићи • Заграђе • Јабланица • Калиманићи • 
Каменица • Клатичево • Коштунићи • Крива Река • Леушићи • Липовац • Лозањ • Лочевци • Луњевица • Љеваја • Љутовница • Мајдан • Мутањ • Накучани • Неваде • Озрем • Полом • Прањани • Прњавор • Рељинци • Рудник • Ручићи • Сврачковци • Семедраж • Синошевићи • Срезојевци • Таково • Теочин • Трудељ • Угриновци • Церова • Шарани (Савинац) • Шилопај |